EkBass/fiwiki-20250220-pages-articles huggingface dataset:
The Bleeding

The Bleeding on yhtyeen Cannibal Corpse neljäs studioalbumi. Se on yhtyeen viimeinen, jolla on mukana alkuperäinen laulaja Chris Barnes ja se on ensimmäinen jolla on mukana kitaristi Rob Barrett, joka oli mukana ennen yhtyeessä Malevolent Creation. Metal Blade Records julkaisi albumin vuonna 1994. Remasteroitu versio albumista sisältää uuden kansikuvan, bonusraidan ("The Exorcist", cover Possessedin kappaleesta) ja musiikkivideon kappaleeseen "Staring Through the Eyes of the Dead". ==Kappaleet== # # # # # # # # # # #The Exorcist (Possessed -cover) ==Kokoonpano== * Chris Barnes - laulu * Jack Owen - kitara * Rob Barrett - kitara * Alex Webster - basso * Paul Mazurkiewicz - rummut == Aiheesta muualla == * * Luokka:Vuoden 1994 albumit Luokka:Cannibal Corpsen albumit
Ei oo valoo

Ei oo valoo on suomalaisen Popeda-yhtyeen kahdeksas studioalbumi, joka julkaistiin vuonna 1987. Se oli ensimmäinen kitaristi Arwo Mikkosen kuoleman jälkeen tehty studiolevy ja myös ensimmäinen studiolevy, jolla soittaa uusi kosketinsoittaja Jukka Järvinen. == Kappaleet == Kaikki kappaleet säveltänyt Costello Hautamäki ja sanoittanut Pate Mustajärvi, ellei toisin mainittu. ;A-puoli # # # # Savusukeltajan blues - 3:51 (säv. Timo Tapaninen) # # ;B-puoli # * # # # # # # == Kokoonpano == * Pate Mustajärvi – laulu, tamburiini * Costello Hautamäki – kitara, laulu (A6) * Jyrki Melartin – basso, kontrabasso, laulu * Timo "Törrö" Tapaninen – kitara, laulu * Jukka Järvinen – koskettimet * Kari Holm – rummut === Vierailevat muusikot === * Antero Priha – trumpetti * Jukka Tuovinen – saksofoni * Jyrki Niemi – pasuuna * Toni ja Tuula – taustalaulu === Tuotanto === * Jorma Hämäläinen – tuottaja, äänittäjä, miksaaja * Costello Hautamäki – tuottaja * Juho Juntunen – kannet == Lähteet == Luokka:Popedan albumit Luokka:Vuoden 1987 albumit
Hallelujaa (albumi)

Hallelujaa on suomalaisen Popeda -yhtyeen yhdeksäs studioalbumi, joka julkaistiin vuonna 1988. == Kappaleet == ===A-puoli=== # (säv./sov. V-P Hautamäki, san. Pauli Mustajärvi) # (säv./sov. V-P Hautamäki, san. Martti Syrjä) # (säv./sov. V-P Hautamäki, san. Pauli Mustajärvi) # (säv./sov. V-P Hautamäki, san. Pauli Mustajärvi, Martti Syrjä) # (säv./sov. Timo Tapaninen, san. Pauli Mustajärvi, Timo Tapaninen) # (säv./sov. V-P Hautamäki, san. Pauli Mustajärvi) ===B-puoli=== # (säv./sov. V-P Hautamäki, san. Pauli Mustajärvi) # (säv./sov. V-P Hautamäki, san. Pauli Mustajärvi) # (säv./sov. V-P Hautamäki, san. Pauli Mustajärvi) # (säv./sov. Timo Tapaninen, san. Pauli Mustajärvi) # (säv./sov. V-P Hautamäki, san. Pauli Mustajärvi) # (säv./sov. V-P Hautamäki, san. Pauli Mustajärvi) ===CD-bonukset=== # (säv./sov. Timo Tapaninen, san. Pauli Mustajärvi, Timo Tapaninen) # (- Let's Work Together -) (säv./sov. Wilbert Harrison, suom. san. Pauli Mustajärvi) == Tekijät == ===Kokoonpano levyllä=== * Pate Mustajärvi: laulu * Costello Hautamäki: kitara, laulu (kappale A2) * Jyrki Melartin: basso * Timo "Törrö" Tapaninen: kitara * Jukka Järvinen: koskettimet * Kari Holm: rummut ====sekä==== * Jani: kitara (kappale A6) ===Muut=== * Äänitetty Iisakin kirkossa, kulttuurikodin pihapiirissä syksyllä 1988. * Tuottaja: Costello Hautamäki * Kuvat: Jouko Järvinen * Kansikuvan Hifi: Hifi Studio 17, malli Jani Ruuskanen * Layout: Kari == Lähteet == Luokka:Popedan albumit Luokka:Vuoden 1988 albumit
JYP-Akatemia

JYP-Akatemia oli jyväskyläläinen jääkiekkojoukkue, joka pelasi Mestistä. Joukkueen toiminnan lopettamispäätöksestä tiedotettiin JYPin verkkosivustolla 18. huhtikuuta 2017. JYP-Akatemia kilpaili Mestiksessä kuuden kauden ajan. Joukkue perustettiin vuonna 2011, kun D Team vaihtoi nimensä JYP-Akatemiaksi. JYP-Akatemian kotikenttänä toimi Synergia-areena. ==Historia== ===D Team Mestiksessä kausina 2008–2011=== D Team perustettiin vuonna 2008 Diskoksen toiminnan jatkajan D-Kiekon noustua Mestikseen. D Team hankki sarjapaikan D-Kiekko Ry:ltä, ja samalla se solmi farmisopimuksen JYPin kanssa. Varsinaisesti D Team ei siis ollut edellisten seurojen jatkumo, vaan uusi seura, vaikka se sarjapaikan D-kiekko ry:ltä itselleen hankkikin. 18\. kesäkuuta 2008 D Team julkisti uuden tunnuksensa, ja seura ilmoitti tekevänsä historiaa pelaamalla ainakin ensimmäisen Mestis-kautensa NHL-tyyppisessä mainoksettomassa peliasussa. Kauden 2009–2010 päätteeksi D Team voitti hopeaa ja teki historiaa ollessaan ensimmäinen seura Mestiksessä, joka on yltänyt jo toisella kaudellaan mitaleille. Kaudella 2010–2011 D Team voitti pronssia. ===JYP-Akatemian kaudet 2011–2017=== Kesällä 2011 D Teamin nimeksi vaihdettiin JYP-Akatemia. JYPin toimitusjohtaja Jukka Seppäsen mukaan uuden nimen oli tarkoitus liittää seura enemmän JYPin jääkiekkotoimintaan.http://www.ksml.fi/kiekko/uutiset/jyp-akatemia- mestikseen/694105 JYP-Akatemia pelasi Mestistä lopulta kuuden kauden ajan kaudesta 2011–2012 kauteen 2016–2017. Kuudennen kauden päätteeksi joukkueen toiminta lakkautettiin emoseura JYPin toimesta. JYP-Akatemian parhaaksi kaudeksi jäi kausi 2014–2015, jolloin joukkue saavutti runkosarjan viidennen sijan. Kaikkiaan JYP-Akatemian kokoonpanossa pelasi kuuden kauden aikana 124 pelaajaa, joista toistaiseksi ainakin kuusi on pelannut myös NHL-liigassa. ==Maineikkaita pelaajia== ===Joukkueessa pelanneet NHL-pelaajat=== 200px|thumb|right|Vain 16-vuotias Olli Määttä vietti suurimman osan kaudesta 2010–2011 D Teamin vahvuudessa. Hän päätti lähteä kauden jälkeen kuitenkin Kanadan junioriliiga OHL:ään, jossa hyvä kausi toi Pittsburgh Penguinsin ykköskierroksen varauksen vuonna 2012. Määttä pelasi ensimmäisen NHL-ottelunsa kaudella 2013–2014. * Yohann Auvitu kausilla 2010–2014 * Riku Helenius kaudella 2011–2012 * Olli Määttä kaudella 2010–2011 * Sami Niku kausilla 2013–2016 * Harri Pesonen kaudella 2010–2011 * Tuomas Pihlman kaudella 2011–2012 * Sami Vatanen kaudella 2008–2009 * Veini Vehviläinen kausilla 2014–2017 ===Kapteenit=== *Kausilla 2008–2011 Pirkka Lahtinen *Kaudella 2011–2012 Miika Roine *Kausilla 2012–2015 Valtteri Hotakainen *Kauden 2014–2015 lopulla Topi Nättinen *Kaudella 2015–2016 Mikko Virtanen *Kaudella 2016–2017 Riku Pitkänen ==Valmentajat== *Kausilla 2008–2017 Jukka Ahvenjärvi ==Huomiot== ==Lähteet == ==Aiheesta muualla== * Seuran kotisivut * JYP- Akatemian tilastoja (UrheiluSuomi.com) Luokka:Entiset suomalaiset jääkiekkoseurat
Kaiho Nieminen

Kaiho Kalervo Nieminen (20. joulukuuta 1941 Suomenniemi – 6. joulukuuta 2023 HelsinkiKuolinilmoitus. Helsingin Sanomat 21.1.2024, s. B 28.) oli suomalainen kirjailija.Kuka kukin on 2007, s. 661. Helsinki 2006. ISBN 951-1-20606-0 == Elämä ja ura == Nieminen eli suurimman osan lapsuus- ja nuoruusvuosistaan Lappeenrannassa. Maalarina työskennellyt Nieminen muutti Helsinkiin vuonna 1967. Niemisen työttömyyden ja asuntopulan kanssa kamppailevasta nuoresta perheestä kertova esikoisromaani Lovistoori ilmestyi vuonna 1972. Se sai ilmestymisvuonnaan Weilin+Göösin 100-vuotisromaanikilpailun ensimmäisen palkinnon ja voitti J. H. Erkon palkinnon. Kirjaa myytiin yli 10 000 kappaletta,Arponen, Antti O.: Kaiho Nieminen, syrjäseudun miesten tulkki: Suomenniemi tai Lappeenranta on mukana melkein kaikissa Niemisen kirjoissa 30 vuoden ajalta. Etelä-Saimaa 28.9.2003. ja Nieminen ryhtyikin tämän jälkeen vapaaksi kirjailijaksi. Niemisen varhaisessa tuotannossa on keskeistä yhteisön kuvaus. Hänen toinen romaaninsa Tavallinen impi (1973) kuvaa työläisnaista riiston ja hyväksikäytön kohteena. Myöhemmissä kirjoissaan Nieminen siirtyy tarkastelemaan erityisesti yksilöä. Romaanissa Äiditön mies (1985) Nieminen tarkastelee 1980-luvulla elävän miehen traumoja ja ympäristön vaatimuksia. Teosta Mies ja elokuu (1996) on kuvattu taiteilijaromaaniksi. Romaanien lisäksi Nieminen on kirjoittanut myös novellikokoelmia, joista Saalistajat (1982) ja Pyromaanien yö (1988) kuvaavat marginaalissa eläviä ihmisiä ja heidän paikkaansa yhteisössä. == Perhe == Kaiho Niemisen poika on toimittaja Tommi Nieminen. == Teokset == * * * * * * * Pyromaanit, radiokuunnelma. Radioteatteri 1987. * * Vapauden hinta, radiokuunnelma. Radioteatteri 1988. * Piirin paras näyttelijä, radiokuunnelma. Radioteatteri 1988. * * * * * * * * * * * *Sokkeli. Helsinki: WSOY, 2019. ISBN 978-951-0-44235-7. == Palkintoja == * Weilin+Göösin 100-vuotisromaanikilpailun 1. palkinto 1972 * J. H. Erkon esikoisteospalkinto 1972 * WSOY:n kirjallisuussäätiön tunnustuspalkinto 2003 * Valtion taiteilijaeläke 2006 * Kirjailijaliiton tunnustuspalkinto 2017 * Eino Leinon palkinto 2022 == Lähteet == ==Aiheesta muualla== *Kaiho Niemisen muistokirjoitus Helsingin Sanomissa Luokka:Suomalaiset työläiskirjailijat Luokka:Vuonna 1941 syntyneet Luokka:Vuonna 2023 kuolleet
Robert Mizrachi

Robert Mizrachi (s. 24. marraskuuta 1978 Sunny Isles Beach, Florida) on yhdysvaltalainen pokeriammattilainen. Hän on toisen tunnetun pokerinpelaajan, Michael "The Grinder" Mizrachin isoveli. Michaelin kaksoisveli Eric Mizrachi on myös pokeriammattilainen. Neljäs nuorempi veli Daniel on ammatiltaan taikuri. == Pokeriura == Mizrachin ensimmäinen suuri turnausvoitto oli Amsterdamissa käydyn Master Classics of Poker -tapahtuman 5 000 euron LIDO Championship -turnauksen ykköstila. Hän ansaitsi palkintorahoja 372 240 euroa. Huhtikuussa 2006 hän sijoittui toiseksi Fourth Annual Five-Star World Poker Classicin 1 500 dollarin no limit hold'em -turnauksessa (palkintosumma 113 265 dollaria). World Poker Tourilla The Mirage Poker Showdown -tapahtuman pääturnauksessa Mizrachi selvisi finaalipöytään ja oli lopulta Stanley Weissin voittaman kisan kuudes ansaiten 129 476 dollaria. Toisen kerran hän oli WPT:n finaalipöydässä tammikuussa 2007, jolloin hän oli neljäs Bahamasaarilla pelatussa PokerStars Caribbean Poker Adventure -turnauksessa. Sijoituksestaan hän ansaitsi 409 703 dollaria. World Series of Pokerista (WSOP) Mizrachilla on yksi voitto ja useita rahasijoja. Ennen vuotta 2007 hän oli menestynyt parhaiten vuoden 2005 1500 dollarin limit hold'em shootout -turnauksessa, jossa sijoittui neljänneksi. Vuoden 2007 WSOP:n Mizrachi aloitti vahvasti: hän sijoittui neljässä turnauksessa 12 päivän aikana rahoille, mukaan lukien kahden H.O.R.S.E.-turnauksen finaalipöytäsijoitukset. Näiden jälkeen hän sai uransa ensimmäisen rannekkeen voittamalla pot limit omahan maailmanmestaruusturnauksen, jossa on 10 000 dollarin turnausmaksu. Mizrachi ansaitsi ykköstilastaan 768 889 dollaria. Myös WSOP:n pääturnauksessa hän oli rahoilla (sijoitus 357.). Vuoden 2008 WSOP:ssa Mizrachi oli neljäs 2 500 dollarin 2-7 triple draw lowball -turnauksessa. Hän oli rahoilla myös pääturnauksessa (458.). Lokakuussa 2009 Mizrachi oli toinen UltimateBetin Aruba Poker Classicin pääturnauksessa. Hän ansaitsi kakkossijastaan 414 680 dollaria. Mizrachi edustaa Full Tilt Poker -nettipokerihuonetta. Tammikuussa 2010 hänen pokeriuransa turnausansiot ylittivät 3,4 miljoonaa dollaria. == Lähteet == == Aiheesta muualla == * * Viralliset kotisivut * Esittely Fult Tilt Pokerin sivustolla Luokka:Yhdysvaltalaiset pokerinpelaajat Luokka:Vuonna 1978 syntyneet Luokka:Elävät henkilöt
David Duke

David Ernest Duke (s. 1. heinäkuuta 1950) on yhdysvaltalainen poliittinen aktivisti. Duke on valkoinen nationalisti ja kuvailee itseään roturealistiksi. Hän kannattaa rotujen sekoittumisen estämistä ja valkoista ylivaltaa. Duke on entinen Louisianan edustajainhuoneen jäsen ja osallistunut presidentinvaalin esivaaliin sekä republikaanina että demokraattina. Hän liittyi vuonna 1967 Ku Klux Klaniin ja oli 1974–1978 Knights of the Ku Klux Klan -järjestön suurvisiirin (Grand Wizard) arvoinen johtaja. Duke uskoo juutalaisten taloudelliseen ja poliittiseen ylivaltaan sekä mediavaltaan länsimaissa, eritoten Yhdysvalloissa. ADL on kuvaillut Dukea ”Amerikan ehkä tunnetuimmaksi rasistiksi ja antisemitistiksi”. Duke on tunnettu holokaustin kiistäjä. Duke esittää väitettä juutalaisten maailmanlaajuisesta salaliitosta, joka pyrkii tuhoamaan valkoisen rodun maahanmuuton ja sekoittumisen kautta. Duke piti Donald Trumpia parhaana republikaanien vuoden 2016 esivaaliehdokkaista ja kehui erityisesti Trumpin suunnitelmaa karkottaa 11 miljoonaa paperitonta siirtolaista. Trump vastasi, että hän ei halua eikä tarvitse Duken kannatusta. == Lähteet == ==Aiheesta muualla== *David Duken viralliset kotisivut Luokka:Ku Klux Klanin jäsenet Luokka:Yhdysvaltalaiset poliitikot Luokka:Yhdysvaltalaiset salaliittoteoreetikot Luokka:Holokaustin kieltäjät Luokka:Vuonna 1950 syntyneet Luokka:Elävät henkilöt
OMG

OMG voi tarkoittaa ainakin seuraavia asioita: *OMG-hiukkanen *Online Multiplayer Game, verkkopeli *OMG eli "Oh my God", nettislangia *Object Management Group (OMG), 1989 perustettu konsortio, jonka tarkoituksena on edistää oliotekniikoita hajautettujen järjestelmien käyttöön *Oh! My Goddess, Kōsuke Fujishiman luoma mangasarja *OM Group, yhdysvaltalainen kemianalan yritys *OMG, Usherin kappaleen nimi
Ascotin kilparata

Ascotin kilparata on englantilainen laukkarata pienessä Ascotin kaupungissa Berkshiren historiallisessa maakunnassa. Rata sijaitsee lähellä Windsorin linnaa, ja sen omistaa The Crown Estate. ==Royal Ascot== Kilparadan kuuluisin tapahtuma on keskikesällä järjestettävä viikon mittainen Royal Ascot eli Ascotin laukkakilpailut. Se on Britannian tunnetuin hevostapahtuma, joka tunnetaan kuninkaallisten ja brittieliitin näyttävästä esiintymisestä katsomossa. Tapahtuma tunnetaan tiukasta pukukoodistaan: naisilla tulee olla päässään hatut ja jaloissa sukkahousut; leningin pitää peittää olkapäät ja sen pituus on tarkkaan säädetty. Asukokonaisuuden pitää olla peittävä. Miehiltä edellytetään saketin ja silinterihatun käyttöä. Luokka:Laukkaradat Luokka:Laukkakilpailut Luokka:Berkshiren urheilu Luokka:Berkshiren rakennukset ja rakennelmat
Helvetin enkelit (kirja)

Helvetin enkelit () on Hunter S. Thompsonin kirjoittama, vuonna 1966 julkaistu kirja. Teos perustuu Thompsonin kokemuksiin hänen Helvetin enkelien parissa viettämänsä vuoden ajalta. Kirjan vuonna 2007 ilmestyneen suomenkielisen painoksen kustantaja on Kustannusosakeyhtiö Sammakko. Luokka:Hunter S. Thompsonin teokset Luokka:Vuoden 1966 kirjat
Manuel Santana

Manuel ”Manolo” Martínez Santana (10. toukokuuta 1938 Madrid, Madridin maakunta, Espanja – 11. joulukuuta 2021) oli espanjalainen tennispelaaja, joka voitti uransa aikana neljä kaksinpelin Grand Slam -turnausta. Hänet valittiin International Tennis Hall of Fameen. ==Grand Slam -mestaruudet== ===Kaksinpeli=== Vuosi Kilpailu Finaalivastustaja Finaalin tulos 1961 Ranskan avoimet Nicola Pietrangeli 4–6, 6–1, 3–6, 6–0, 6–2 1964 Ranskan avoimet Nicola Pietrangeli 6–3, 6–1, 4–6, 7–5 1965 Yhdysvaltain avoimet Cliff Drysdale 6–2, 7–9, 7–5, 6–1 1966 Wimbledon Dennis Ralston 6–4, 11–9, 6–4 ===Nelinpeli=== Vuosi Kilpailu Pari Finaalivastustajat Finaalin tulos 1963 Ranskan avoimet Roy Emerson Gordon Forbes ja Abe Segal 6–2, 6–4, 6–4 ==Lähteet== == Aiheesta muualla == Luokka:Espanjalaiset tennispelaajat Luokka:Vuonna 1938 syntyneet Luokka:Vuonna 2021 kuolleet
Nastolan Kiekko

Nastolan Kiekko eli NasKi on nastolalainen jääkiekkoseura. Se on perustettu vuonna 1993. 2000-luvun alun NasKi pelasi vielä viidenneksi korkeimmalla sarjatasolla III-divisioonassa, mutta parhaimmillaan NasKi on pelannut Suomi- sarjassa kaudella 2007-08 sekä kaudella 2012-2013 alemmassa SS- karsintasarjassa. Kaudelle 2013-2014 seura jaettiin taloudellisesti ja hallinnollisesti Nastolan Kiekko ry:ksi (Edustus) ja Nastolan Kiekko Juniorit ry:ksi (muut joukkueet). Edustus aloittaa kauden Hämeen alueen II- divisioonassa. ==Aiheesta muualla== *Nastolan Kiekon sivut *Edustusjoukkueen sivut Luokka:Jääkiekon II-divisioonaseurat Luokka:Nastola
Tendai

Tendai eli Tendai-shū on Japanissa syntynyt Mahayana-buddhalaisuuden lahko. Se kehittyi Tiantai-buddhalaisuudesta, jonka toi Japaniin vuonna 806 Saichō, Kiinassa opiskellut japanilaismunkki. Hänen Hieivuorelle perustamastaan temppelistä kehittyi Tendai-buddhalaisuuden keskus. Tiantai-suunnan lisäksi siihen sekoittui vaikutteita Zen-filosofiasta sekä esoteerisyyttä. Saichōn kuoleman jälkeen liike jakaantui kahten kilpailevaan suuntaan joista tuli nimiltään Sammon ja Jimon. Perusfilosofialtaan Tendai toistaa Tiantain oppeja. Keisari Kanmu oli tärkeä Tendai-lahkon suojelija. Tendai-luostarikompleksin ja vuoren juurella olevan uuden pääkaupungin keisarillisen hovin välille kehittyi tiivis suhde, ja Tendai painottikin opeissaan uskollisuutta keisaria ja valtiota kohtaan. == Katso myös == * Shingon == Lähteet == Luokka:Buddhalaisuus Japanissa
Pyhän Ristin katedraali

thumb|300px|Pyhän Ristin katedraali Bostonissa. Pyhän Ristin katedraali () on kirkkorakennus Bostonissa, Yhdysvaltain Massachusettsissa. Se on Bostonin roomalaiskatolisen arkkihiippakunnan pääkirkko, ja suurin kirkkorakennus Uudessa-EnglannissaBoston Illustrated. Katedraalin suunnittelusta on vastannut yhdysvaltalainen arkkitehti Patrick Keely. Sen rakennustyöt käynnistettiin vuonna 1866Archdiocese of Boston: History of the Cathedral of the Holy Cross . Huhtikuun 26. päivänä vuonna 1875 uusgotiikkaa edustava katedraali oli valmis vihittäväksi. Vihkimisjuhlallisuuksia johti arkkipiispa John J. Williams. == Lähteet == Luokka:Bostonin rakennukset ja rakennelmat Luokka:Yhdysvaltain katedraalit Luokka:Kivikirkot Luokka:Kristinusko Massachusettsissa
Vannarödin linna

Vannarödin linna on linna Hässleholmin kunnan Sösdalassa, Ruotsin Skånessa. Se on valmistunut vuonna 1890, ja sen rakennutti vapaaherra Christian Barnekow. Barnekow oli naimisissa skotlantilaisen Agnes Sofia Montgomeryn kanssa, ja Vannarödin linnan esikuvana toimikin Montgomeryn skotlantilainen synnyinlinna. == Aiheesta muualla == * Vannarödin linnan viralliset sivut Luokka:Hässleholmin kunta Luokka:Skånen läänin linnat
Antonio Adán

Antonio Adán Garrido (s. 13. toukokuuta 1987 Madrid) on espanjalainen jalkapallomaalivahti, joka on kotimaansa lisäksi pelannut Italiassa ja Portugalissa. Hän on viimeksi edustanut portugalilaista Sporting Lissabonia kausina 2020–2024. == Ura == === Real Madrid === Adán on Real Madridin kasvatti; hänen ensimmäinen joukkueensa seurassa oli alevín B. Hän oli seuran C-joukkueen ykkösmaalivahti kaudet 2004–2006 ennen siirtymistään B-joukkue Castillaan, joka pelasi tuolloin Espanjan toiseksi korkeimmalla sarjatasolla Segunda Divisiónissa. Hän debytoi sarjassa elokuussa 2006. Castillan ykkösmaalivahdiksi Adán nousi vuonna 2007, mutta marraskuussa 2007 tullut polvivamma piti hänet sivussa useita kuukausia. Castillassa pelaamisen ohella Adán toimi kausina 2006–2007 ja 2009–2010 Real Madridin edustusjoukkueen kolmosmaalivahtina. Kaudeksi 2010–2011 hänet nostettiin vakituisesti edustusjoukkueen kokoonpanoon. Hän debytoi Mestarien liigan lohkovaiheen ottelussa Auxerrea vastaan 8. joulukuuta 2010. Ensimmäisen ottelunsa Primera Divisiónissa Adán pelasi 13. helmikuuta 2011 Espanyolia vastaan, kun hän korvasi jo ottelun toisella peliminuutilla kentältä punaisella kortilla ulosajetun Iker Casillasin. Real Madrid ja Adán purkivat sopimuksensa 2. syyskuuta 2013. Kolmen kauden aikana hän pelasi edustusjoukkueessa yhteensä 18 ottelua, joista seitsemän Primera Divisiónissa, seitsemän Copa del Reyssä ja neljä Mestarien liigassa. === Maajoukkue === Adán pelasi useita otteluita Espanjan nuorisomaajoukkueissa. Hän toimi Espanjan kapteenina vuonna 2006 alle 19-vuotiaiden EM-kilpailuissam joissa Espanja voitti mestaruuden, ja vuonna 2007 alle 20-vuotiaiden MM-kilpailuissa. Kesällä 2009 hän kuului Espanjan joukkueeseen alle 21-vuotiaiden EM-kilpailuissa. == Saavutukset == * Primera División: 2011–2012 * Copa del Rey: 2010–2011 * Supercopa de España: 2012 * Alle 19-vuotiaiden Euroopan-mestaruus: 2006 == Lähteet == == Aiheesta muualla == * Antonio Adánin tilastot BDFutbol-sivustolla Luokka:Espanjalaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Väli-Olhava

Väli-Olhava on kylä Iin kunnassa. Kylä sijaitsee seututien 855 varrella noin seitsemän kilometriä Olhavasta Oijärvelle päin. Asutus on keskittynyt Olhavajoen läheisyyteen. Väli-Olhava muodostuu pienemmistä kyläalueista, jotka ovat Maunula, Kiuttula, Simppala ja Vuosioja, jossa on sijainnut ennen koulu. Asukkaita Väli-Olhavassa ja lähellä sijaitsevassa Yli-Olhavan kylässä on yhteensä noin 200. Aikoinaan asukkaita on ollut lähes toista tuhatta. Ihmiset ovat saaneet elantonsa pääasiassa maa- ja metsätaloudesta. Nykyään Väli- Olhavassa ei ole omaa kauppaa eikä koulua. Kylällä sijaitsevat 1960-luvulla valmistunut seurakuntatalo sekä 1920-luvulla käyttöön otettu Iin seurakunnan toinen hautausmaa. Luokka: Iin kylät
Lauseke (matematiikka)

Lauseke on matematiikassa yhdistelmä numeroita, operaattoreita ja ryhmittelymerkkejä kuten erilaisia sulkuja. Niissä voi olla vapaita muuttujia, joiden arvoja ei ole annettu, vaan ne otetaan muusta yhteydestä. Lisäksi lausekkeessa voi olla sidottuja muuttujia, joiden arvo on määritelty jo lauseessa itsessään. Kaksi lauseketta ovat yhtä suuria, jos ne evaluoituvat samaksi luvuksi. Lausekkeiden evaluoinnin formalisoivat Alonzo Church ja Stephen Kleene 1930-luvulla lambdakalkyylin avulla. Heidän työllään oli suuri vaikutus nykyiseen matematiikkaan ja ohjelmointikieliin. ==Esimerkki== Lausekkeessa :\sum_{n=1}^{3} 2nx on vapaa muuttuja x, sidottu muuttuja n, vakiot 1, 2 ja 3, sekä kaksi implisiittistä kertolaskuoperaattoria ja yksi summaoperaattori. Lauseke voidaan kirjoittaa muotoon :2\cdot1x+2\cdot2x+2\cdot3x josta kertolaskut kertomalla saadaan :2x+4x+6x ja edelleen ottamalla yhteinen tekijä :12x. Muuttujan arvolla :x=3 lauseke evaluoituu luvuksi 36. Luokka:Abstrakti algebra is:Liðun
Lauseke (ohjelmointi)

Lauseke () on ohjelmoinnissa arvojen, funktioiden ja proseduurien yhdistelmä, joka evaluoituu tietyksi arvoksi. Esimerkiksi C:n kaltaisella kielellä ehtolauseen ehto on lauseke: if ( lauseke ) { lause; } Lauseke määritellään usein rekursiivisesti, esimerkiksi (BNF-notaatiolla): lauseke ::= lauseke "+" lauseke | lauseke "-" lauseke Esimerkki määrittelee kieliopin, jossa lauseke koostuu yhteen- ja vähennyslaskuista. Luokka:Ohjelmointi
Shingon

Shingon (真言宗, Shingon-shū, "Totuuden Sana / Mantrakoulukunta") on japanilainen esoteerisen buddhalaisuuden koulukunta. Shingon on yksi Japanin tärkeimmistä buddhalaisuuden koulukunnista ja yksi harvoista säilyneistä vajrayana- buddhalaisuuden muodoista Itä-Aasiassa. Sitä kutsutaan toisinaan myös japanilaiseksi esoteeriseksi buddhalaisuudeksi tai itämaiseksi esoteriikaksi (Dōngmì, 東密). Sana shingon on japanilainen lukutapa kiinalaiselle sanalle 真言 (zhēnyán), joka on sanskritinkielisen mantraa tarkoittavan sanan käännös. Shingon koulukunnan perustaja, Kiinassa opiskellut munkki Kūkai (空海, kuolemansa jälkeen tunnettu myös nimellä Kōbō Daishi, 弘法大師) opiskeli Kiinassa kiinaa ja hänet vihittiin buddhalaiseksi opettajaksi kiinalaiseen esoteeriseen zhēnyán-koulukuntaan. Zhēnyán-koulukunnan perustivat Kiinassa (n. 600–700-luvuilla) intialaiset vajrācāryat (esoteeriset mestarit), kuten Śubhakarasiṃha, Vajrabodhi ja Amoghavajra. Kūkain vihki Amoghavajran kiinalainen seuraaja Huiguo (kiinaksi: 惠果; pinyin: Huìguǒ; Wade–Giles: Hui- kuo) (746–805). Kūkai toi Shingon-opin Japaniin vuonna 806. Kūkai teki vaikutuksen vahvistumisen ajan keisareihin (keisari Kammun poikiin) ja myös moniin aatelisiin japanilaisiin uskonnollisfilosofisen sisältönsä lisäksi myös kulttuurivaikutteiden kuten kalligrafian ja veistosten kautta. Shingon- buddhalaisuutta harjoittavia arvioidaan nykyisin olevan yli 12 miljoonaa. He ovat jakautuneet 46 lahkoon. Shingonin keskus on edelleen Kōyavuorella Kansain alueella Wakayaman prefektuurissa.Shinshufin.info Se on edelleen pyhiinvaelluskohde, jossa käy vuosittain pari miljoonaa henkeä.Pälkäneen lukio == Katso myös == *Tendai == Lähteet == Luokka:Buddhalaisuus Japanissa
Johan Meriluoto

Johan Cristian Meriluoto (s. 22. maaliskuuta 1974 Porvoo) on suomalainen kolmiloikkaaja, joka edusti seuratasolla Borgå Akillesta. Hän saavutti Kalevan kisoissa kaikkiaan kymmenen kulta- ja kolme hopeamitalia ja edusti Suomea yleisurheilun Euroopan-mestaruuskilpailuissa ja maailmanmestaruuskilpailuissa . Meriluoto lopetti aktiiviuransa vuonna 2008 . Häntä valmensivat Åke Hilden, Tuomas Sallinen ja Hannu Rautala. Meriluoto voitti 1993 sisäratojen SM-kultaa kolmiloikassa tuloksella 15,95, joka oli sisäratojen alle 20-vuotiaiden Suomen-ennätys. Helmikuussa 1994 Meriluodon vasen akillesjänne katkesi nuorten SM-hallikisoissa. Hänen toivuttuaan tästä takaisin kilpailukuntoon (1995 huhtikuussa 16,53) hänen oikea akillesjänteensä katkesi Eurooppa-cupissa Turussa kesäkuussa 1995. Vuonna 1996 hän loikki Kalevan kisoissa hopealle tuloksella 16,05. Samana vuonna hän voitti Suomi–Ruotsi-maaottelun. Seuraavana vuonna hän voitti SM-kultaa loikittuaan 16,21. Hän uusi mestaruutensa Oulun Kalevan kisoissa 1998, jonka jälkeen hän edusti Suomea Budapestin EM-kisoissa. Meriluoto selviytyi EM-kisoissa finaaliin, jossa sijoittui yhdeksänneksi tuloksella 16,84. Hän voitti samana vuonna myös Suomi–Ruotsi-maaottelun. Vuonna 1999 hän voitti jälleen Suomen-mestaruuden. Hän osallistui Sevillan MM- kisoihin, mutta karsiutui. Meriluoto voitti SM-kultaa Lahden Kalevan kisoissa 2000 ja samana vuonna lajinsa Euroopan cupin I divisioonassa. Myös hänen ennätyksensä 16,95 on vuodelta 2000. Hänet valittiin myös Sydneyn olympiakisoihin, mutta kisamatka peruuntui rauhaskuumeen vuoksi. Seuraavana vuonna hän voitti SM-kultaa sisäratojen SM-kisoissa ja Kalevan kisoissa, jossa hänen voittotuloksensa oli liian kovassa myötätuulessa hypätty 17,04 . Edmontonin MM-kisoissa hän pääsi finaaliin, jossa sijoittui kymmenenneksi. Vuonna 2002 Meriluoto voitti jälleen sekä sisäratojen että ulkoratojen SM- kultaa. Vuonna 2003 hän voitti Kalevan kisat. Vuonna 2004 hän voitti Turkissa Euroopan cupin I divisioonan tuloksella 16,68. Vuonna 2005 hän voitti kultaa sisäratojen SM-kisoissa ja Porin Kalevan kisoissa. Hänet valittiin samana vuonna Suomen joukkueeseen Helsingin MM-kisoihin, joissa hän karsiutui.http://www.iaaf.org/WCH05/results/gender=M/discipline=TJ/combCode=hash/roundCode=q/index.html Kauden lopussa hän voitti Suomi–Ruotsi-maaottelun. Kaudella 2006 Meriluoto voitti SM-kultaa sisäradoilla sekä Jyväskylän Kalevan kisoissa. Kaudella 2007 Meriluoto voitti kymmenennen Suomen mestaruutensa Lappeenrannan Kalevan kisoissa. Tampereen Kalevan kisoissa 2008 hän sijoittui hopealle. Meriluoto on kolmiloikassa Suomen kaikkien aikojen ulkoratojen tilastossa kolmantena sekä sisäratojen tilastossa toisena. ==Henkilökohtaiset ennätykset== :Lähde: Tilastopaja * 100 metrin juoksu: 11,00 (1996) * 200 metrin juoksu: 23,1 (1991) * 300 metrin juoksu: 39,06 (1990) * 110 metrin aitajuoksu: 15,44 (1991) * Korkeushyppy: 201 (1992) * Pituushyppy: 738 (1997) * Kolmiloikka: 16,95 (2000) 17,04w (2001) 16,75i (2001) ==Lähteet== Luokka:Suomalaiset kolmiloikkaajat Luokka:Vuonna 1974 syntyneet Luokka:Elävät henkilöt
Kaasua sohvalla!

Kaasua sohvalla! on Viivin ja Wagnerin yhdeksäs sarjakuva-albumi. Albumi on julkaistu vuonna 2006 ja sisältää sarjakuvastrippejä vuosilta 2004–2005. == Stripit == Albumi sisältää numeroidut stripit väliltä 1872-2181 seuraavassa järjestyksessä: 1872-1874, 1877, 2173, 1879, 1881-1882, 2145, 1885, 1894-1908, 1914-1915, 1930, 1916-1921, 1926-1929, 1932-1939, 1942-1943, 1946-1951, 1941, 1953-1955, 1964-1965, 1968, 1956, 1974, 1981, 1987-1990, 1992-1993, 1995, 1998, 2000-2001, 1983, 2015, 2010-2011, 2013, 2020, 2018-2019, 2022-2029, 2032-2043, 2074, 2047, 2050-2059, 2062-2066, 2071, 2068-2069, 2109, 2082, 2086-2089, 2094-2099, 2106-2107, 2114-2117, 2136-2142, 2170-2171, 2168-2169, 2120-2121, 2150-2157, 2159-2161, 2163-2164, 2166-2167, 2178-2181 ja 2060-2061, joista numeroon 1951 asti kuuluvat vuoteen 2004 ja numerosta 1952 alkaen vuoteen 2005. Strippien järjestys albumissa ei vastaa alkuperäistä julkaisujärjestystä. ==Lähteet== Luokka:Viivi ja Wagner -sarjakuva-albumit Luokka:Vuoden 2006 kirjat
Heretic II

Heretic 2 on Raven Softwaren kehittämä toimintapeli, joka on julkaistu vuonna Windowsille. Se perustuu Quake II:n pelimoottorille ja sijoittuu fantasiamaailmaan. Pelin on kääntänyt Macintoshille MacPlay, Linuxille Loki Software ja Amigalle Hyperion Entertainment. == Pelaaminen == Peli on kolmannesta persoonasta kuvattu. Pelaaminen koostuu kenttien tutkimisesta ja vastustajien ampumisesta loitsuilla. == Aiheesta muualla == * Luokka:Windows- pelit Luokka:Mac OS -pelit Luokka:Linux-pelit Luokka:Amiga-pelit‎ Luokka:Toimintaseikkailupelit Luokka:Vuoden 1998 videopelit Luokka:Raven Softwaren videopelit
Suomen VII armeijakunta

Suomen VII Armeijakunta oli Suomen maavoimien armeijakunta jatkosodassa. == Komentaja == Armeijakunnan komentajana oli muodostamisesta 20. kesäkuuta 1941 lakkauttamiseen 16. kesäkuuta 1943 kenraalimajuri Woldemar Hägglund, joka ylennettiin kenraaliluutnantiksi 16. tammikuuta 1942. == Joukot == Armeijakuntaan liitettiin muodostettaessa 7. ja 19. divisioona. == Armeijakunnan tie jatkosodan hyökkäysvaiheessa == VII armeijakunta oli aluksi ryhmitetty linjalle Pyhäjärvi-Värtsilä. Se aloitti hyökkäyksensä muun Karjalan Armeijan tavoin 10. heinäkuuta 1941. Armeijakunnan tavoitteena olisi ollut Sortavala, mutta hyökkäys pysähtyi jo pian Matkaselälle ja Hämekoskelle. Heikon hyökkäysmenestyksen takia armeijakunta sai vahvennuksena 11. divisioonan. Tämäkään ei riittänyt, sillä neuvostodivisioona piti asemansa. Elokuun puolivälissä päämaja joutui perustamaan I armeijakunnan Sortavalan suunnalle. Yhdessä I Armeijakunnan kanssa armeijakunta valtasi Sortavalan elokuun loppupuoliskolla. Sortavalan taistelujen jälkeen armeijakunta siirrettiin Itä-Karjalaan Vieljärvelle. Elokuun lopussa se eteni Säämäjärvelle ja samalla siihen liitettiin 1. divisioona. Syyskuun puolivälissä armeijakunta valtasi Prääsän ja Petroskoihin armeijakunnan joukot saapuivat 1. lokakuuta. Lokakuun puolivälissä VII armeijakuntaan kuuluivat Osasto Lagus, 1., 11. ja 4. divisioona. Lokakuun lopussa pääosa armeijakunnan joukoista siirrettiin muualle ja uudelleen järjestettyn armeijakunnan muodostivat lopulta vain 4. divisioona ja Ryhmä Oinonen. Armeijakunta valtasi Kontupohjan 2. marraskuuta. Armeijakunnan viimeiseksi hyökkäysvaiheen sotatoimeksi jäi Songunniemen valtaus, jonka jälkeen armeijakunta siirrettiin reserviksi Äänislinnaan. == Lähteet == * Luokka:Jatkosodan suomalaiset armeijakunnat Luokka:Karjalan Armeija
Yleisurheilu kesäolympialaisissa 1956

Vuoden 1956 kesäolympialaisissa Melbournessa järjestettiin yleisurheilussa 33 kilpailutapahtumaa, miehille 24 ja naisille 9. == Mitalistit == === Miehet === === Naiset === == Lähteet == * Kansainvälisen Olympiakomitean tulostietokanta * * === Viitteet === == Aiheesta muualla == *
Juha (romaani)

Juha on Juhani Ahon vuonna 1911 ilmestynyt romaani. Sitä pidetään yhtenä kirjailijansa merkittävimmistä teoksista. Teoksen ilmestyessä Aho oli jo vakiinnuttanut paikkansa Suomen ”kansalliskirjailijana”. Romaania on luonnehdittu Ahon teoksista klassisimmaksi ja samalla nykyaikaisimmaksi. Eeppisestä muodostaan huolimatta Juha on täynnä sisäistä draamaa. Juhan tapahtumat sijoittuvat tarkemmin määrittelemättömään historialliseen aikaan, tarinassa viitatun kaskenpolton ja heimosotien perusteella kenties 1600- tai 1700-luvulle. Ajankohtaa ei kuitenkaan pidetä erityisen tärkeänä, sillä kyse on ikuisesta, ajattomasta aiheesta. Tapahtumapaikka on yhtä epämääräinen, kenties Kainuu tai Pohjois-Karjala, joka tapauksessa Suomen ja Venäjän rajaseutu. Kertomuksessa on nähty selviä viitteitä vanhasta kainuulaisesta kansantarinasta "Askanmäen kaunis Kaija", jonka nimihenkilö päätyi vienankarjalaisten laukkukauppiaiden mukana rajan taakse mutta palasi monien vaiheiden jälkeen takaisin. Antti Aho kirjoittaa isänsä elämäkerrassa 1951, että Juhan taustalla on Juhani Ahon, tämän vaimon Venny Soldanin ja kälyn Tilly Soldanin kolmiodraama, joka aikoinaan oli julkinen salaisuus. Antti J. Ahon mukaan hänen isänsä kirjoitti itsensä kaikkiin luomiinsa henkilöihin ja ”niitä kuvatessaan tunsi hajanaisen minänsä eheytyneeksi”. ==Tarina== Juha tekee työtä tilalla, mutta hänen vaimonsa Marja kaipaa muualle. Taloon poikkeaa vienankarjalainen kauppias ja naistenmies Shemeikka. Kun Juhan äiti saapuu taloon, Marja päättää lähteä Shemeikan mukaan Venäjälle. Shemeikan luona Marja on kuitenkin vain yksi tämän lukuisista naisista. Talo on täynnä Shemeikan entisiä rakastettuja, jotka raatavat nyt piikoina, käytännössä orjina. Marja synnyttää pojan Shemeikalle, mutta ei taivu kilvoittelemaan Shemeikan suosiosta. Marja onnistuu palaamaan takaisin Suomeen. Kotona Juha on uskonut, ettei Marja lähtenyt vapaaehtoisesti ja etsinyt Marjaa tuloksetta. Marjan palattua pariskunta lähtee yhdessä hakemaan Marjan lasta. Juha pahoinpitelee Shemeikan, joka onnistuu kuitenkin kertomaan Marjan innokkuudesta lähteä pois Juhan luota. ==Sovituksia== Leevi Madetoja ja Aarre Merikanto sävelsivät Juhan pohjalta oopperat. Merikannon Juha sävellettiin vuonna 1922, mutta kantaesitettiin vasta 1958. Madetojan versio kantaesitettiin vuonna 1935. Juhasta on tehty myös elokuvia, kuten Nyrki Tapiovaaran elokuva vuodelta 1937, Toivo Särkän elokuva vuodelta 1956 ja Aki Kaurismäen mykkäelokuva vuodelta 1999. Myös Mauritz Stillerin Juha (, 1921) pohjautuu Ahon teokseen. Tapiovaaran elokuvassa Juhaa esitti Hannes Närhi, Stillerin elokuvassa Mathias Taube, Särkän elokuvassa Eino Kaipainen ja Kaurismäen elokuvassa Sakari Kuosmanen. Mikko Roiha ohjasi Juhan pohjalta samannimisen tanssiteatteriteoksen, jonka ensi-ilta oli Korjaamossa tammikuussa 2010. ==Lähteet== * Toiviainen, Sakari: Nyrki Tapiovaaran tie; Suomen elokuva-arkisto, Valtion painatuskeskus, Helsinki 1986, ISBN 951-860-115-1 *Kolumbus.fi * Aho, Juhani: Juha, 1911, Suomalaisen kirjallisuuden seura 1994, ISBN 951-717-799-2 ===Viitteet=== *
Gordon Smiley

Gordon Eugene Smiley (20. huhtikuuta 1946 – 15. toukokuuta 1982) oli yhdysvaltalainen kilpa-ajaja. Indy-500:n aika-ajossa vuonna 1982 Smiley ajoi yli 320 km/h, jolloin auton perä lähti irti, Smiley teki korjausliikkeen ja auto kääntyikin liikaa ja osui nokka edellä ratamuuriin yli 320 km/h nopeudella. Auto hajosi osuessaan seinään pieniksi palasiksi, jolloin Smiley kuoli välittömästi. Luokka:Yhdysvaltalaiset autourheilijat Luokka:Vuonna 1946 syntyneet Luokka:Vuonna 1982 kuolleet
Telecinco

Telecinco on espanjalainen televisiokanava, jota hallinnoi Mediaset España Comunicación -niminen, Madridin pörssissä noteerattu yritys. Kanava aloitti toimintansa 3. maaliskuuta 1990 ja oli toinen yksityinen televisiokanava Antena 3:n jälkeen. Kanava keskittyy viihteeseen, ulkomaisiin tuontisarjoihin, saippuaoopperoihin, tosi-tv:hen sekä ennen Formula 1 -lähetyksiin. Telecinco tuottaa myös radio-ohjelmia ja internetsisältöä. Vuonna 2014 Telecinco oli Espanjan suosituin kanava 14,5 %:n katsojaosuudella. Kanava on tuottanut mm. Suomessakin suositun Serranon perheen. ==Aiheesta muualla== * Telecincon kotisivut Luokka:Mediaset Luokka:Espanjalaiset televisiokanavat Luokka:Espanjalaiset pörssiyhtiöt Luokka:Vuonna 1990 perustetut televisiokanavat
Tiikeripyton

Tiikeripyton eli intiantiikeripyton eli intianpyton (Python molurus) on pytonkäärmeiden heimoon kuuluva käärmelaji. Se on kuristajakäärme, eikä sillä ei ole myrkkyhampaita. Aiemmin tiikeripytonin alalajina pidetty burmanpyton on erotettu omaksi lajikseen (Python bivittatus). Tiikeripyton kuuluu CITES- sopimuksen erityisesti suojeltuihin I-liitteen lajeihin. == Ulkonäkö ja koko == Täysikasvuinen tiikeripyton on mittausten mukaan 2,0–4,6 metriä pitkä.Murphy, John C.: Giant Snake-Human Relationships. Teoksessa Naaraat kasvavat koiraita isommiksi. Tiikeripyton on pienempi kuin omaksi lajikseen erotettu burmanpyton, jota se muistuttaa ulkonäöltään. Burmanpytonin keltaisen pohjavärin sijaan tiikeripyton on harmaa ja väritykseltään haaleampi, eikä sillä ole yhtä selkeää nuolikuviota päässään. Luotettavimmin ne erottaa siitä, että tiikeripytonin ylähuulen suomut ulottuvat sen silmään asti, kun taas burmanpytonilla on lisäksi okulaarisia suomuja, jotka erottavat silmän ylähuulen suomuista. == Levinneisyys ja elinympäristö == Tiikeripytonia esiintyy Intian niemimaan kuivissa metsissä ja ruohomailla, kun taas burmanpyton elää kosteammissa elinympäristöissä. Lajien risteytymisestä luonnossa ei ole todisteita. Hylätyistä lemmikkieläimistä on muodostunut lisääntyvä kanta myös Pohjois-Amerikan Floridaan. == Elintavat == Tiikeripyton oleskelee päivisin piikkisikojen koloissa, ja yöllä se herää saalistamaan. === Lisääntyminen === Tiikeripytonit parittelevat aikaisin kevätkuukausina ja ne munivat maalis-huhtikuussa. Poikuekoko on suuri, jopa 107 munaa. Hautoessaan munia tiikeripytonin lihakset värähtelevät, ja nämä liikkeet auttavat naarasta nostamaan munien ympäryksen lämpötilaa. Naaras ei koskaan jätä munia, eikä käy edes syömässä. Terraario-olosuhteissa tiikeripytoneille kertyy ikää noin 20 vuoden verran, luonnossa elävistä ei ole merkintöjä. === Ravinto === Tiikeripytonin ruokavalio koostuu erilaisista nisäkkäistä aina jyrsijöistä hirvieläimiin, ja se tappaa saaliinsa kuristamalla. Ihmisiä se ei suuresta koostaan huolimatta saalista. Yläleuassa, suun tuntumassa sillä sijaitsee herkkiä aistimia, jotka reagoivat saaliseläimestä säteilevään lämpöön. Pyton väijyy pyydystettävää järven rannalla tai puussa, ja on aina iskuvalmis. Uhrinsa ympärille kietoutuessaan se voi olla jokseenkin varma pyynnin onnistumisesta. == Lemmikkinä == Se kesyyntyy hyvin, mutta on melko vaivaton lemmikkilaji ja on melko helppohoitoinen. == Lähteet == * Burmese Python * Herp Care Collection: Burmese Python === Viitteet === == Aiheesta muualla == * ITIS: Python molurus * University of Michigan, Animal Diversity Web (ADW): Python molurus, Indian Python Luokka:Pytonkäärmeet Luokka:Lemmikkimatelijat
Flashdance

Flashdance on vuonna 1983 ensi-iltansa saanut musikaalielokuva. Se oli ilmestyessään menestys ja sisältää menestyskappaleet Irene Caran ”Flashdance... What a Feeling” ja Michael Sembellon ”Maniac”. ==Juoni== Pittsburghilainen Alex Owens (Jennifer Beals) työskentelee päivisin hitsaajana ja iltaisin paikallisen baarin tanssijana. 18-vuotias Alex kohtaa iloja ja suruja matkalla kohti ammattitanssijan uraa. ==Vastaanotto ja vaikutus== Flashdancen menestys nuorten keskuudessa loi Yhdysvalloissa erityisen nuorten naisten pukeutumistyylin. Siihen kuuluivat kuluneet collegepuserot, joiden kaula-aukkoa oli revitty laajemmaksi niin, että se paljasti olkapään ellei enemmänkin. Myös muut siihen asti kuntosalivaatteina pidetyt vaatteet yleistyivät jokapäiväisessä käytössä ja korostivat uutta naistyyppiä: itsenäistä ja maanläheistä, urheilullista ja seksikästä.Yablon, Sharon: Flashdance Style , St. James Encyclopedia of Popular Culture, Gale 2000. Vaatii HighBeam-tilauksen. Suomessa ensi-ilta-arvostelut olivat murskaavia. Kymmenestä suomalaisesta ensi-iltakriitikosta (kaikki miehiä) kaksi antoi elokuvalle kaksi tähteä, kaksi yhden tähden ja loput eivät sitäkään. Keskiarvoksi tuli 0,75 tähteä neljästä. Vuosikymmen myöhemmin Video-oppaassa vuodelta 1994 Kati Sinisalo antoi elokuvalle kaksi tähteä viidestä, mikä teoksen mukaan vastaa sanallista arviota ”keskinkertainen”. Sinisalo kutsui elokuvan päähahmoa amerikkalaisen unelman tavoittelijana ”feminiiniseksi versioksi Rockystä”. Elokuva voitti parhaan laulun Oscar-palkinnon kappaleellaan ”Flashdance... What a Feeling”. ==Lähteet== Luokka:Vuoden 1983 yhdysvaltalaiset elokuvat Luokka:Adrian Lynen ohjaamat elokuvat Luokka:Joe Eszterhasin käsikirjoittamat elokuvat Luokka:Musiikkielokuvat Luokka:Yhdysvaltalaiset romanttiset draamaelokuvat Luokka:Paramount Picturesin elokuvat Luokka:Golden Globe -palkitut elokuvat Luokka:Parhaan laulun Oscar- palkinnon saaneet elokuvat
Eos (täsmennyssivu)

Eos tarkoittaa seuraavia asioita: * Eos, antiikin kreikan aamuruskon jumalatar * 221 Eos, asteroidi * Eos, Vaasassa ilmestyvä ruotsinkielinen lastenlehti * Eos, Turussa vuosina 1854–1866 ilmestynyt lastenlehti * Earth Observing System, NASA:n satelliittiprojekti * Volkswagen Eos, automalli * Mielipidetiedustelussa vaihtoehtoa 'En osaa sanoa.' * Eos on papukaijojen heimoon kuuluvan punalurien lintusuvun tieteellinen nimi. * Canon EOS (Electro-Optical System), Canonin järjestelmäkameroiden sarja * EOS-huulirasva * EOS, lääketieteellisen röntgenkuvantamisen menetelmä
Jalla Jalla

Jalla Jalla on mäkihyppyharrastuksestaan tunnettu rovaniemeläinen rock- ja punk-yhtye. Se oli aktiivisimmillaan vuosina 1986-1997\. Yhtyeen juuret olivat 1970-1980-lukujen punk-liikkeessä. Se sai suurimmat musiikilliset vaikutteensa The Damnedilta, Ramonesilta, Rubettesilta, Iggy and the Stoogesilta sekä Jason and The Scorchersilta. Yhtyeen musiikillinen genre oli indietyyppinen kitararock. Tamperelainen Hiljaiset Levyt -yhtiö julkaisi useita Jalla Jallan albumeita, joita lisensoitiin muun muassa Englantiin ja Yhdysvaltoihin. Yhtye teki useita kiertueita Euroopassa ja esiintyi 1990-luvulla useimmilla suomalaisilla rockfestivaaleilla. Legendaarisimmat keikkansa jallat heittivät kotiyleisönsä edessä Down by the Kemijoki -festareilla Rovaniemellä Café Tivolin ympäristössä. Viimeisimmän niistä kesällä 2007. Keikkailu jatkuu satunnaisesti edelleen. == Jäsenet == * Jouko Hiltunen – kitara * Jukka Tarkiainen – kitara * Harri Pöyhtäri – laulu * Pekka Kärhä – basso * Pertti "Pepe" Tuononen – rummut == Diskografia == === Studioalbumit === * * * * === EP:t === * === Split-albumit === * * === Singlet === * ”Citysong / Apartment Stories” (1987, omakustanne) * ”Love Charging Battery” (1989, Hiljaiset Levyt) * ”Minnesota Plates” (1990, Hiljaiset Levyt) * ”Hospital Waltz” (1995, NKVD Records) === Kokoelmilla === * * * * * * == Aiheesta muualla == * Yhtyeen sivut Luokka:Suomalaiset rockyhtyeet
Yleisurheilu kesäolympialaisissa 1960

Vuoden 1960 kesäolympialaisissa Roomassa järjestettiin yleisurheilussa 34 kilpailutapahtumaa, miehille 24 ja naisille 10.Arponen, s. 187–190 == Mitalistit == === Miehet === === Naiset === == Lähteet == * Kansainvälisen Olympiakomitean tulostietokanta * === Viitteet === == Aiheesta muualla == Luokka:Kesäolympialaiset 1960 1960 Olympialaisissa Olympialaiset 1960
Burt Young

Burt Young (30. huhtikuuta 1940 New York – 8. lokakuuta 2023 Los Angeles) oli yhdysvaltalainen näyttelijä. Hänet tunnettiin parhaiten Rocky-elokuvien Paulie-hahmona. Hän sai roolistaan sarjan ensimmäisessä osassa parhaan miessivuosan Oscar-ehdokkuuden vuonna 1976. == Elämä ja ura == Young syntyi New Yorkissa Queensin kaupunginosassa amerikanitalialaiseen perheeseen. Hänen syntymänimensä vaihtelevat eri lähteissä. Reutersin mukaan se oli Gerald Tommaso DeLouise. Työväenluokkaisissa oloissa kasvanut Young keskeytti 15-vuotiaana koulunkäyntinsä ja liittyi muutamaksi vuodeksi merijalkaväkeen. Siellä hän aloitti lyhytkestoisen nyrkkeilyuran, jonka aikana hän sai valmennusta Cus D’Amatolta. Tehtyään sittemmin erilaisia pätkätöitäBurt Young, ‘Rocky’ Actor Who Played Complex Tough Guys, Dies at 83. The New York Times, 18.10.2023. Viitattu 19.10.2023. hän päätyi opiskelemaan näyttelemistä Lee Strasbergin johdolla The Actors Studiolla. Young teki ensimmäiset näyttelijänroolinsa 1960–1970-lukujen vaihteessa. Vaikutuksen hän teki roolisuorituksellaan vuoden 1974 elokuvassa Chinatown. Youngin varsinainen läpimurto tapahtui kuitenkin muutama vuosi myöhemmin — esiintyminen Paulien roolissa elokuvassa Rocky (1976) toi hänelle parhaan miessivuosan Oscar- ehdokkuuden. Pauliesta tuli Youngin uran tunnetuin rooli, jota hän esitti kaikissa alkuperäisen Rocky-elokuvasarjan kuudessa osassa. Kuten Chinatownin Paulie-roolissaan tai myöhemmin elokuvassa Suuri gangsterisota (1984), Young näytteli usein amerikanitalialaisia ja kovaluonteisia hahmoja, esimerkiksi mafiapomoja, katuviisaita etsiviä tai ryvettyneitä työläisiä. Hänen roolisuorituksensa olivat kuitenkin monitasoisia, ja Strasberg kuvaili Youngia ”tunteiden kirjastoksi”. Young esiintyi valkokankaan lisäksiä televisiossa, esimerkiksi sarjoissa Baretta, Kova laki ja M.A.S.H.. Näyttelijäuransa ohella Young ansioitui myös taidemaalarina ja omisti ravintolan Bronxissa, New Yorkissa. Hän oli leski ja hänellä on yksi tytär. ==Filmografiaa== *M.A.S.H. (tv-sarja, yhdessä jaksossa vuonna 1973) *Chinatown (1974) *Piru pakassa (1974) *Baretta (tv-sarja, kolmessa jaksossa vuosina 1975–1976) *Rocky (1976) *Raivopäät (1978) *Rockyn uusintaottelu (1979) *Amityville – paholaisen piiri (1982) *Tiikerinsilmä – Rocky III (1982) *Suuri gangsterisota (1984) *The Pope Of Greenwich Village (1984) *Miami Vice (tv-sarja, yhdessä jaksossa vuonna 1984) *Rocky IV (1985) *Rocky V (1990) *Sopranos (tv-sarja, yhdessä jaksossa vuonna 2001) *Rob the Mob (2014) *Rocky Balboa (2006) *Downtown (2007) *Win Win (2011) == Lähteet == ==Aiheesta muualla== * Luokka:Yhdysvaltalaiset näyttelijät Luokka:Amerikanitalialaiset Luokka:Vuonna 1940 syntyneet Luokka:Vuonna 2023 kuolleet
Titta Karakorpi

Riitta Anneli ”Titta” Kara­korpi (nyk. Kara­korpi-Martens tai von Martens; s. 29. lokakuuta 1944 Oulu) on suomalainen näyttelijä, ohjaaja, käsikirjoittaja ja dramaturgi. __NOTOC__ == Ura == Karakorpi on toiminut ohjaajana muun muassa Svenska Teaternissa. Karakorpi näytteli Risto Jarvan elo­kuvassa Työmiehen päiväkirja, Elina Kivi­vuoren osan Edvin Laineen ohjaamassa Täällä Pohjan­tähden alla. Muita elo­kuvia ovat Kesäkapina, Linna sekä työskentely Televisioteatterin tuotannoissa. == Yksityiselämä == Karakorpi oli naimisissa näyttelijä ja ohjaaja Jaakko Pakkas­virran kanssa vuosina 1969–1983. Vuodesta 1986 hänen puolisonsa on ollut Angelos von Martens. == Lähteet == == Aiheesta muualla == * Titta Karakorpi Radio- ja TV-arkistossa Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1944 syntyneet Luokka:Elävät henkilöt
Tuula Hällström

Tuula Hällström (s. 1978) on suomalainen pianisti joka on erikoistunut lied- ja kamarimusiikkiin. Hän on konsertoinut Suomessa useilla musiikkijuhlilla, sekä myös ulkomailla, ollut haluttu pianisti laulukilpailuissa, oopperaproduktioissa ja laulun mestarikursseilla. Hällström on erikoistunut lied- ja kamarimusiikkiin. Vuoden 1999 kesällä voitti Pieksämäellä, Suomen ainoan lied-pianistikilpailun. Viulisti Anna Kahanpään kanssa hän on voittanut kamarimusiikkikilpailu Juvenalian vuonna 1995 ja pääsi Kuhmon kansainvälisen duokilpailun finaaliin vuonna 1998. Hän oli toisella sijalla Ilmari Hannikainen -pianokilpailussa vuonna 1996, ja hänet palkittiin myös Helmi Vesa -pianokilpailussa tammikuussa 1999. Hällström aloitti opiskelunsa Länsi- Helsingin musiikkiopistossa jossa hänen opettajanaan oli muun muassa Collin Hansen ja jonka kanssa hän jatkoi yhteistyötä Sibelius-Akatemiassa. Keväällä 2003 hän suoritti pianodiplomin erinomaisin arvosanoin opettajanaan professori Erik T. Tawaststjerna. Mestarikursseilla Hällströmin opettajina ovat olleet muun muassa Konstantin Bogino ja Ralf Gothóni, ja lied-musiikkia hän on opiskellut Collin Hansenin lisäksi muun muassa Gustav Djupsjöbackan, Ilmo Rannan ja Eero Heinosen johdolla. Tuula Hällström on esiintynyt Suomessa muun muassa Naantalin Musiikkijuhlilla, Tuusulanjärven kamarimusiikissa, Joutsenon taidekesässä, Kangasniemen Musiikkiviikoilla, Mäntän Musiikkijuhlilla ja Savonlinnan Oopperajuhlilla. Kotimaan lisäksi hän on konsertoinut myös muun muassa Ruotsissa, Virossa, Puolassa, Britanniassa, Unkarissa, Italiassa, Japanissa ja USA:ssa. Hällström on toiminut vakituisena pianistina sekä valtakunnallisissa Timo Mustakallio -laulukilpailussa, Lappeenrannan laulukilpailussa, Kangasniemen laulukilpailussa, Sibelius-laulukilpailussa että kansainvälisessä Mirjam Helin -laulukilpailussa. Hällström on myös julkaissut useita lied-levyjä, muun muassa yhdessä Mari Palon, Waltteri Torikan, Juho Punkerin, Sami Luttisen ja Tuuli Takalan kanssa. Suomen Kulttuurirahasto myönsi Hällströmille kolmivuotisen taiteilija-apurahan vuonna 2012 Mirjam Helinin -rahastosta. Tuula Hällströmin puoliso on kirjailija ja valokuvaaja Pekka Nuikki. Heillä on neljä lasta. == Lähteet == == Aiheesta muualla == * * Luokka:Suomalaiset pianistit Luokka:Vuonna 1978 syntyneet Luokka:Elävät henkilöt